2003. május 26. – ülés

86/2003. (V. 26.) Ök. sz. határozat:
A polgármester e tárgyban benyújtott, 2003. május 21-én kelt előterjesztését elfogadva a Képviselő-testület úgy dönt, hogy a Dunaharaszti Közmű Iroda Kft. ügyvezetőit, Barabás Lászlót és Farkasné Dekanics Ildikót e tisztségükből 2003. június 1-i hatállyal visszahívja. A Képviselő-testület megállapítja továbbá, hogy ezzel egyidejűleg a 84/1995. (VI. 27.) Ök. sz. határozat, illetve a 189/1997. (XII. 15.) Ök. sz. határozat hatályát veszti, továbbá az egyéb alapítói döntésekbe foglalt, az ügyvezetők - Barabás László és Farkasné Dekanics Ildikó – megbízására vonatkozó alapítói döntések is visszavonásra kerülnek.
Felelős: 		Dr. Szalay László polgármester
Határidő:	azonnal
87/2003. (V. 26.) Ök. sz. határozat:
A polgármester e tárgyban benyújtott, 2003. május 21-én kelt előterjesztését elfogadva a Képviselő-testület úgy dönt, hogy a Dunaharaszti Közmű Iroda Kft. 1995. június 26-án kelt, és utoljára 2000. május 16-án módosított alapító okiratát 2003. június 1-jei hatállyal az alábbiak szerint módosítja:
1.	A társaság új cégneve: DV Dunaharaszti Vagyongazdálkodási Kft.
2.	A társaság új székhelye: 2330 Dunaharaszti, Fő út 152.
3.	A társaság új ügyvezetője: Hargitai Péter, aki megbízási jogviszonyban, havi bruttó 20.000.-Ft megbízási díj fejében, 3 évi határozott időre, 2006. június 1. napjáig látja el az ügyvezető igazgatói tisztséggel járó feladatokat.
4.		A társaságnál felügyelő bizottság is működik, amelynek tagjai:
a)	Kovács Jenő
b)	Pongrácz György
c)	Vörös Erzsébet
A felügyelőbizottsági tagok havi bruttó 20.000.-Ft díj fejében, 3 évi határozott időre, 2006. június 1. napjáig látják el e feladatokat.
5.	A társaság új, TEÁOR-2003. (’03) szerinti tevékenységi körei a következők:
70.11 (’03)	Ingatlanberuházás, -eladás [főtevékenységként]
70.12 (’03)	Ingatlanforgalmazás
70.20 (’03)	Ingatlan bérbeadása, üzemeltetése
70.31 (’03)	Ingatlanügynöki tevékenység
70.32 (’03)	Ingatlankezelés
Képviselő-testület felhatalmazza a polgármestert, hogy az előterjesztésben foglaltak alapján és annak megfelelően járjon el a Dunaharaszti Közmű Iroda Kft. alapító okirata módosítása tárgyában az Önkormányzat alapító tag nevében és képviseletében, és ennek megfelelően írja alá az alapító okirat módosítást, valamint a fentiekkel kapcsolatban tegye meg a szükséges valamennyi egyéb intézkedést.
Felelős: 		Dr. Szalay László polgármester
Határidő: 	azonnal
88/2003.(V. 26.) Ök. sz. határozat:
Dunaharaszti Önkormányzat Képviselő-testülete úgy dönt, hogy a Szigetszentmiklósi Szakorvosi Rendelőintézet részére lakosonként 100.-Ft (azaz 1.668.400.-Ft) támogatást juttat nagyteljesítményű, színes áramlásmérő szívultrahang-készülék beszerzéséhez.
Felelős: 		Dr. Szalay László polgármester
Határidő: 	azonnal

89/2003.(V. 26.) Ök. sz. határozat:
A Dunaharaszti Önkormányzat Képviselő-testülete úgy dönt, hogy a Városi Kincstárhoz tartozó, részben önálló intézmények alábbi bankszámláit megszünteti, és utasítja a kincstárvezetőt, hogy ennek érdekében a TÁH és az OTP Dunaharaszti Fiók felé eljárjon:
•	11742180-15393180-34000005 / Napsugár Óvoda /
•	11742180-15393180-34010004 / Hétszínvirág Óvoda /
•	11742180-15393180-34020003 / Százszorszép Óvoda /
•	11742180-15393180-34030002 / Mese Óvoda /
•	11742180-15393180-34040001 / Hunyadi János Általános Iskola /
•	11742180-15313980-34050000 / II. Rákóczi Ferenc Általános Iskola /
•	11742180-15313980-34060009 / Körösi Csoma Sándor Általános Iskola /
•	11742180-15313980-34070008 / Zeneiskola /
•	11742180-15313980-34080007 / Nevelési Tanácsadó /
•	11742180-15313980-34090006 / Városi Bölcsőde /
•	11742180-15313980-34100002 / József Attila Művelődési Ház /
•	11742180-15313980-34110001 / Városi Könyvtár /
•	11742180-15313980-34120000 / BEG és VSZKI /
•	11742180-15313980-34130009 / Területi Gondozási Központ /
Felelős: 		Schuszter Antal kincstárvezető
Határidő: 	azonnal

90/2003.(V.26.) Ök. sz. határozat:
Dunaharaszti Önkormányzat Képviselő-testülete úgy dönt, hogy a Dunaharaszti 0143/1 és a 0143/2 hrsz-ú területeket telephely (major) céljára, a 0145/1 hrsz-ú utat közterület kialakítása céljára a város Helyi Építési Szabályzatával összhangban belterületbe csatolja.
Felelős: 		Dr. Szalay László polgármester
Határidő: 	azonnal

91/2003. (V. 26.) Ök. sz. határozat:
Dunaharaszti Önkormányzat Képviselő-testülete egyetért a Kőrösi Csoma Sándor Általános Iskola tornacsarnokának építése című 200.000 eFt összköltségű beruházás, a Pest Megyei Területfejlesztési Tanács céljellegű decentralizált támogatási pályázatán 20.000 eFt elnyerhető támogatással, 2003. évben történő megvalósításával.
A Képviselő-testület által biztosított saját forrás az 59/2003. (IV. 14.) Ök. sz. határozat értelmében 20.000 eFt. A Képviselő-testület az 58/2003. (IV. 14.) Ök. sz. határozata értelmében a hiányzó 160.000 eFt-ot a „Beruházás a 21. századi iskolába” kedvezményes hitelprogram keretében kívánja előteremteni. A hitel fedezetéül felajánlott biztosíték a következő:
Nomád kemping: 6429-6431, 6445-6449 hrsz. (beépítetlen terület)
Erdő: 6303 hrsz. (beépítetlen terület)
Felelős: 		Dr. Szalay László polgármester
Határidő: 	2003. július 15.

92/2003. (V. 26.) Ök. sz. határozat:
Dunaharaszti Önkormányzat Képviselő-testülete egyetért a II. Rákóczi Ferenc Általános Iskola könyvtárépületének felújítása című 50.000 eFt összköltségű beruházás, a Pest Megyei Területfejlesztési Tanács céljellegű decentralizált támogatási pályázatán 15.000 eFt elnyerhető támogatással, 2003. évben történő megvalósításával.
A Képviselő-testület által biztosított saját forrás az 59/2003. (IV. 14.) Ök. sz. határozat értelmében 5.000 eFt. A Képviselő-testület az 58/2003. (IV. 14.) Ök. sz. határozata értelmében a hiányzó 30.000 eFt-ot a „Beruházás a 21. századi iskolába” kedvezményes hitelprogram keretében kívánja előteremteni. A hitel fedezetéül felajánlott biztosíték a következő:
Nomád kemping: 6429-6431, 6445-6449 hrsz. (beépítetlen terület)
Erdő: 6303 hrsz. (beépítetlen terület)
Felelős: 		Dr. Szalay László polgármester
Határidő: 	2003. július 15.

93/2003.(V. 26.) sz. Ök. határozat:
Dunaharaszti Önkormányzat Képviselő-testülete úgy dönt, hogy a SZAK 2003 pályázat „Az intézményi pedagógiai programok módosításához és jóváhagyásához szakértő igénybevétele”, illetve  „Az önkormányzatok közoktatásához kapcsolódó gazdasági döntés-előkészítő munkájának szakértői támogatása” témakörökben a 830.000.-Ft-os szakértői díj 20%-os önrészét, 166.000.-Ft-ot az általános tartalék előirányzatból biztosítja.
Felelős: 		Dr. Szalay László polgármester
Határidő: 	2003. május 30.

94/2003.(V.26.) Ök. sz. határozat:
Dunaharaszti Önkormányzat Képviselő-testülete úgy dönt, hogy az Önkormányzat a „Gazdasági Versenyképesség Operatív Program” keretében „Információs társadalom és gazdaságfejlesztés, e-közigazgatás fejlesztése” pályázati ablaknak megfelelően „Elektronikus közigazgatási szolgáltatások fejlesztése” tevékenységéhez illeszkedő Európai Regionális Fejlesztési Alap pályázaton részt vesz. A pályázatot konzorcium keretében a Dunavarsányi Önkormányzat gesztorálásával nyújtja be.
Felelős: 		Dr. Szalay László polgármester
Határidő: 	2003. május 30.

95/2003.(V. 26.) Ök. sz. határozat:
Dunaharaszti Önkormányzat Képviselő-testülete úgy dönt, hogy a tulajdonát képező Dh. 2490/7 tervezett hrsz-ú, 8158 m² nagyságú, természetben Dunaharaszti, Golgota utca – Némedi út sarkán található, beépítetlen terület megjelölésű ingatlant 70.000.000.-Ft vételáron az MC Agency Ingatlanforgalmazó, Kezelő és Hasznosító Iroda részére értékesíti. Az Önkormányzat a vételár teljes összegének kifizetését követően járul hozzá az ingatlan birtokba adásához és az ingatlan-nyilvántartási bejegyzéshez.
Egyúttal hozzájárul ahhoz, hogy a területen földszint + 1 emelet + tetőtér szintszámú lakóépületek létesüljenek 30 százalékos beépítettséggel, 40 % zöldterület kialakítása mellett. Az Önkormányzat a területet összevonatja és gondoskodik arról, hogy azt szabályozási tervében a fentieknek megfelelő lakóövezetbe sorolja.
Vevő a vételárat két részletben egyenlíti ki: 20 millió forint vételárelőleget – mely összegből 7 millió forint foglaló - az adásvételi szerződés megkötését követő 5 munkanapon belül, míg az 50 millió forint vételárhátralékot 2003. november 17-ig.
Felelős : 		Dr. Szalay László 
Határidő: 	2003. november 20.

96/2003.(V. 26.) Ök. sz. határozat:
Dunaharaszti Önkormányzat Képviselő-testülete úgy dönt, hogy elfogadja a polgármester beszámolóját a 2/2003.(I.27.) Ök. határozat végrehajtásáról, és elrendeli az utólagos csatornaépítési munkákra vonatkozó szerződés megkötését, a vállalkozói díj önkormányzati forrásának kifizetését a Dunaharaszti Csatornaépítő és Víziközmű Társulattal megkötött társberuházói szerződés értelmében, a következő költségvetési előirányzatok terhére:
2003. évi költségvetéséről szóló 1/2003.(II.25.) Ök. rendelet 8. sz. melléklet XIII. vízgazdálkodási fejezet 9. sor: 6.250eFt, 14. sor (Csatornatársulat működési hozzájárulás): 2.500 eFt.
A képviselő-testület elrendeli ezen előirányzatok módosításának átvezetését az Önkormányzat 2003. évi költségvetéséről szóló 1/2003.(II.25.) Ök. rendelet előirányzatain.
Felelős: 		Dr. Szalay László polgármester
Határidő: 	2003. 06. 30.

97/2003.(V. 26.) Ök. sz. határozat:
Dunaharaszti Önkormányzat Képviselő-testülete a kitüntető díjak adományozásáról szóló 13/2003.(V.27.) Ök. sz. rendelet végrehajtásához kapcsolódó előirányzatot 2003. évben 1.650.000,- Ft-ban határozza meg. Az előirányzat-módosítás forrását az általános tartalék keretből biztosítja.
Felelős: 		Dr. Szalay László polgármester
Határidő: 	azonnal

98/2003. (V. 26.) Ök. sz. határozat:
Dunaharaszti Önkormányzat Képviselő-testülete úgy dönt, hogy az Önkormányzat 2003. évi költségvetéséről szóló 1/2003.(II.25.) Ök. sz. rendeletének 4. sz. melléklete 5. tételén szereplő előirányzatot 5.216 eFt-ról 9.392 eFt-ra módosítja, ezen belül a dologi kiadások előirányzatát 8.976 eFt-ban határozza meg.
Felelős: 		Dr. Szalay László polgármester
Határidő: 	azonnal

99/2003. (V. 27.) Ök. sz. határozat:
Dunaharaszti Önkormányzat Képviselő-testülete jóváhagyja, hogy az FVM Erdészeti Hivatala által kiírt „Parkerdei beruházások” pályázaton megnyert 10.000 eFt vissza nem térítendő támogatás a Városfejlesztési és Környezetvédelmi Bizottság javaslata alapján a következő célokra kerüljön felhasználásra:
-	9.000 e Ft a Sport-szigeten:
* vegyes használatú viakoloros út építése
* sétány építése
* bozótirtás a teljes erdőterületen
* parkerdei bútorok kihelyezése
-	1.000 e Ft a Taksony-szigeten
* bozótirtás
* lovasösvény kialakítása
* parkerdei bútorok kihelyezése.
Felelős: 		Dr. Szalay László polgármester
Határidő: 	folyamatos

100/2003.(V.26.) Ök. sz. határozat:
Dunaharaszti Önkormányzat Képviselő-testülete úgy dönt, hogy a tulajdonát képező, Dh. 017/62 hrsz-ú, 10164 m² nagyságú, anyagbánya megnevezésű, építési törmelékkel részben feltöltött, természetben Dh. Jedlik Ányos utcában található ingatlant Várszegi Lajos részére 2/3, és kk. Várszegi Szimonetta részére 1/3 arányban, összesen 50.820.000 forint vételáron értékesíti. A vételár teljes összegének kifizetését követően az Önkormányzat az ingatlan-nyilvántartási bejegyzéshez hozzájárul.
Felelős : 		Dr. Szalay László polgármester
Határidő: 	a vételár teljes kifizetését követő 30 nap

101/2003.(V.26.) Ök. sz. határozat:
Dunaharaszti Önkormányzat Képviselő-testülete a peres ügyekről szóló beszámolót elfogadja.
Felelős: 		Pethő Zoltán mb. jegyző
Határidő: 	folyamatos

Z/102/2003. (V. 26.) Ök. sz. határozat:
Dunaharaszti Önkormányzat Képviselőtestülete úgy döntött, hogy a 2003. évi pedagógusnap alkalmából Artner Ottóné pedagógus és Födő Istvánné óvodapedagógus részére a Dunaharaszti Kiváló Pedagógusa Kitüntető Díjat adományozza.